
JUDEŢUL BIHOR 

CONSILIUL LOCAL AL COMUNEI SÎNTANDREI 

PROCES –VERBAL

Încheiat cu ocazia şedinţei ordinare a Consiliului Local Sîntandrei

din data de 27.04.2018
Şedinţa ordinară a Consiliului Local Sîntandrei a fost convocată de Primar în baza Dispoziţiei nr. 79 din 23 aprilie 2018, la şedinţă sunt prezenţi 15 consilieri din totalul de 15 consilieri în funcţie. 
La şedinţă participă: primarul comunei domnul Ioan Mărcuș, secretarul comunei doamna Dorina Ilea, consilierul în cadrul aparatului de specialitate al consiliului local domnișoara Paula-Anca Torjoc, doamna Adriana Avram, referent în cadrul compartimentului Resurse Umane, doamna Tudora Mihuța, consilier în cadrul Compartimentului Urbanism și Protecția Mediului, doamna Spătar Nicoleta consilier din cadrul Biroului Finanțe – Contabilitate.
Preşedintele de ședință, doamna consilier Simona Claudia Oşvat, declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

   La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.
   Înainte de a se trece la Ordinea de zi propriu – zisă, dna secretar Dorina Ilea supune spre aprobare procesele - verbale ale şedinţelor anterioare, respectiv, procesul verbal al ședinței ordinare din data de 30.03.2018 și procesul verbal al ședinței extraordinare din data de 19.04.2018. 
Nefiind probleme asupra conţinutului acestora, se supune la vot procesul verbal al ședinței ordinare din data de 30.03.2018, prin vot deschis cu ridicarea mâinii şi cu 15 voturi „pentru”, fără voturi „împotrivă” și fără „abțineri” este adoptată H.C.L. nr. 44 din 27.04.2018 privind aprobarea procesului verbal al şedinţei ordinare a Consiliului Local Sîntandrei.

Domnii consilieri Sebastian Horea Şuteu şi Ciprian Mihai Fechetea subliniază că se abţin de la votarea procesului verbal al şedinţei extraordinare din data de 19.04.2018 deoarece au fost absenţi. Nefiind probleme asupra conţinutului acestuia, se supune la vot, prin vot deschis cu ridicarea mâinii şi cu 13 voturi „pentru”, fără voturi „împotrivă” și 2 „abțineri” este adoptată H.C.L. nr. 45 din 27.04.2018 privind aprobarea procesului verbal al şedinţei extraordinare a Consiliului Local Sîntandrei.

Președintele de ședință, prezintă proiectul ordinii de zi:

1. Proiect de hotărâre privind aprobarea Regulamentului pentru respectarea și punerea în aplicare a prevederilor Legii nr. 52 / 2003 privind transparența decizională în administrația publică la nivelul comunei Sîntandrei.

Inițiator: Primar – Ioan Mărcuș

2. Proiect de hotărâre privind indexarea impozitelor și taxelor locale aferente anului 2019.

Inițiator: Primar – Ioan Mărcuș

3. Proiect de hotărâre privind aprobarea contului de executie a bugetului de venituri si cheltuieli al Comunei Sîntandrei pentru trimestrul I al anului 2018.
Inițiator: Primar – Ioan Mărcuș
4. Proiect de hotărâre privind aprobarea unor taxe speciale pentru oficierea căsătoriilor.
Inițiator: Primar – Ioan Mărcuș

5. Proiect de hotărâre privind aprobarea Regulamentului de organizare și funcționare al Creșei din localitatea Sîntandrei.

Inițiator: Primar – Ioan Mărcuș

6. Proiect de hotărâre privind aprobarea organigramei și a statului de funcții pentru Creșa din localilatea Sîntandrei.
Inițiator: Primar – Ioan Mărcuș

7. Proiect de hotărâre privind aprobarea vânzării prin exercitarea dreptului de preempțiune a terenului proprietate privată a comunei Sîntandrei, identificat prin CF 8551 Sîntandrei, nr. cadastral 8551, în suprafață de 431 mp, situat în localitatea Sîntandrei
Inițiator: Primar – Ioan Mărcuș


8. Proiect de hotărâre privind aprobarea Planului Urbanistic Zonal Modificator pentru parcelare cu nr. cad. 52880 și nr. cad. 52881 localitatea Sîntandrei, str. Macului nr. 20 și 22.

Inițiator: Primar – Ioan Mărcuș

9. Proiect de hotărâre privind aprobarea Planului Urbanistic Zonal Schimbare destinație teren și lotizare pentru locuințe cu funcțiuni complementare, sat. Sîntandrei, comuna Sîntandrei, județul Bihor, având ca beneficiari pe Mîrze Alexandru cu soția Mîrze Lenuța și Paina Dumitru cu soția Paina Corina Anina.

Inițiator: Primar – Ioan Mărcuș

10. Proiect de hotărâre privind aprobarea Planului Urbanistic Zonal Parcelare teren pentru locuințe în localitatea Palota, comuna Sîntandrei, județul Bihor, având ca beneficiari pe Dorner Peter și Dorner Stela.

Inițiator: Primar – Ioan Mărcuș

11. Proiect de hotărâre privind aprobarea Planului Urbanistic Zonal Introducere teren în intravilan și reglementări urbanistice în vederea stabilirii funcțiunilor industrial, agricole și de servicii – sat Palota, com. Sîntandrei – SC MARK AGROPREST SRL, SC NUTRIENTUL SA, SC CEREAL FEED SRL, Muntean Cristina Monica, Dorner Peter, SC DUBLU PRESTCOM SRL.
Inițiator: Primar – Ioan Mărcuș

12. Declarații de avere și interese

13. Întrebări și interpelări.


 Dl primar Ioan Mărcuș propune suplimentarea ordinii de zi cu următorul proiect: 

- Proiect de hotărâre privind aprobarea Planului Urbanistic Zonal Înfiinţare seră pomicolă şi seră de producţie în localitatea Palota, comuna Sîntandrei, nr. cadastral 12274 (57678), 7526 (57677) Sîntandrei, având ca beneficiari pe SC CRICO GREEN SRL.
De asemenea, dl. Primar, inițiatorul proiectelor de hotărâre, propune scoaterea de pe ordinea de zi a punctului nr. 10, respectiv Proiect de hotărâre privind aprobarea Planului Urbanistic Zonal Parcelare teren pentru locuinţe în localitatea Palota, comuna Sîntandrei, judeţul Bihor, având ca beneficiari pe Dorner Peter şi Dorner Stela, datorită lipsei unor avize de la Consiliul Judeţean. Ca urmare, dl. Primar cere amânarea dezbaterii privind aprobarea acestui P.U.Z. într-o ședință viitoare.
Proiectul ordinii de zi, cu modificările intervenite, este supus la vot, prin vot deschis prin ridicarea mâinii și cu 15 voturi “pentru”, fără voturi împotrivă, fără abțineri, este adoptată H.C.L. nr. 46 din 27.04.2018 privind aprobarea ordinii de zi propusă pentru şedinţa ordinară a Consiliului Local Sîntandrei din data de 27 aprilie 2018.
Totodată, dl. Primar Ioan Mărcuș propune începerea ședinței cu discutarea punctelor 5 şi 6 de pe Ordinea de zi. Nefiind obiecții în acest sens, se începe discutarea punctului 5 de pe Ordinea de zi, respectiv: Proiect de hotărâre privind aprobarea Regulamentului de organizare și funcționare al Creșei din localitatea Sîntandrei.
Dna. Consilier Simona Claudia Oşvat președinte de ședință îi dă cuvântul d-lui. Primar care prezintă proiectul de hotărâre, precizând că în sistemul public, creşele se înfiinţează prin hotărâre a consiliului local în subordinea acestuia, ca unităţi cu sau fără personalitate juridică. Corespunzător prevederilor Legii nr. 263 / 2007, se propune prin proiectul de hotărâre înfiinţarea unei creşe care va funcţiona în imobilul situat în localitatea Sîntandrei, str. Triumfului, nr.9. Creşa de copii nou – înfiinţată va fi denumită Creşa din localitatea Sîntandrei şi va funcţiona în subordinea Consiliului Local Sîntandrei, ca unitate fără personalitate juridică. Finanţarea cheltuielilor necesare organizării şi funcţionării Creşei Sîntandrei, se realizează din bugetul local, din contribuţiile lunare ale părinţilor / reprezentanţilor legali, stabilite în condiţiile legii, din donaţii şi sponsorizări, precum şi din alte surse constituite conform legii prin bugetul Primăriei Comunei Sîntandrei.
Dna consilier Simona Claudia Oşvat, președintele Comisiei Învățământ, prezintă avizul favorabil al comisiei de specialitate.

Dna consilier Georgeta Mihalca, președintele Comisiei Juridice prezintă avizul favorabil al Comisiei de specialitate.

Nefiind discuții pe marginea acestui punct, dna Consilier Simona Claudia Oşvat președinte de ședință, îl supune la vot, prin vot deschis prin ridicarea mâinii și cu 15 voturi „pentru”, fără voturi „împotrivă” și fără „abțineri”, este adoptată H.C.L. nr. 47 / 27.04.2018 privind aprobarea înfiinţării Creşei din localitatea Sîntandrei şi a Regulamentului de Organizare și Funcționare al acesteia.
    La punctul 6 de pe ordinea de zi, d-l Primar prezintă proiectul de hotărâre privind aprobarea Organigramei și a Statului de funcții pentru Creșa din localitatea Sîntandrei, precizând că potrivit art. 36, alin.(3), lit.b din Legea nr. 215 / 2001 privind administraţia publică locală, republicată cu modificările şi completările ulterioare, consiliul local aprobă, în condiţiile legii, la propunerea primarului, înfiinţarea, organizarea şi statul de funcţii al aparatului de specialitate al primarului, ale instituţiilor şi serviciilor publice de interes local. Totodată, ţinând cont că în cadrul Creşei din localitatea Sîntandrei va funcţiona un număr de 3 grupe, fiecare grupă fiind formată dintr-un număr de 15 copii, numărul posturilor necesare pentru funcţionarea Creşei a fost stabilit ţinând cont de prevederile art. 44, alin.(1) din Metodologie care reglementează structura orientativă a personalului din creşe ca unităţi care oferă servicii de educaţie antepreşcolară.  
D-na. consilier Daniela Achim consideră că pentru grupa mică numărul de îngrijitoare prevăzut, respectiv una pe tură, este prea puţin ţinând cont de vârsta prematură pe care o au copiii dar şi de nevoile acestora.
Dl. primar precizează că numărul posturilor prevăzute au fost propuse în conformitate cu prevederile Legii nr. 263 / 2007.
Dl. consilier Ovidiu – Alexandru Cseh precizează faptul că având în vedere că majoritatea mămicilor aleg să stea acasă în primul an de viaţă al copiilor lor, poate că numărul de locuri disponibile la grupa mică nu se vor ocupa toate, fapt care face ca munca îngrijitoarelor să fie mai uşoară. 

Dl. consilier Ciprian Mihai Fechetea doreşte să ştie de ce a fost nevoie să se prevadă şi post de administrator şi post de şef centru deoarece aceste persoane au cam aceleaşi atribuţii.

Dl. primar subliniază faptul că e greşit să se facă astfel de afirmaţii, deoarece administratorul nu are aceleaşi atribuţii ca şi şeful centrului, lucru care reiese chiar şi din condiţiile specifice cerute pentru a putea candida la concurs pentru ocuparea acestor posturi. 

Dna consilier Simona Claudia Oşvat, președintele Comisiei Învățământ, prezintă avizul favorabil al comisiei de specialitate.

Nemaifiind discuții pe marginea acestui punct, dna. consilier Simona Claudia Oşvat președinte de ședință, îl supune la vot, prin vot deschis prin ridicarea mâinii și cu 15 voturi „pentru”, fără voturi „împotrivă” și fără „abțineri”, este adoptată H.C.L. nr. 48 / 27.04.2018 privind aprobarea Organigramei și a Statului de funcții pentru Creșa din localilatea Sîntandrei.
    Se discută în continuare punctul 1 de pe ordinea de zi, respectiv: Proiect de hotărâre privind aprobarea Regulamentului pentru respectarea și punerea în aplicare a prevederilor Legii nr. 52 / 2003 privind transparența decizională în administrația publică a comunei Sîntandrei.


La acest punct de pe ordinea de zi, dl Primar, prezintă propunerea Regulamentului pentru respectarea și punerea în aplicare a prevederilor Legii nr. 52 / 2003 privind transparența decizională în administrația publică la nivelul comunei Sîntandrei, acest Regulament având drept scop: să sporească gradul de responsabilitate al administraţiei publice faţă de cetăţean, ca beneficiar al deciziei administrative; să stimuleze participarea activă a cetăţenilor în procesul de luare a deciziilor administrative şi în procesul de elaborare al actelor normative; să sporească gradul de transparenţă la nivelul întregii unităţi administrativ – teritoriale al comunei Sîntandrei.
    Dna consilier Georgeta Mihalca, președintele Comisiei Juridice prezintă avizul favorabil al Comisiei de specialitate.


Nefiind discuții pe marginea acestui punct, dna Consilier Simona Claudia Oşvat președinte de ședință, îl supune la vot, prin vot deschis prin ridicarea mâinii și cu 15 voturi „pentru”, fără voturi „împotrivă” și fără „abțineri”, este adoptată H.C.L. nr. 49 / 27.04.2018 privind aprobarea Regulamentului pentru respectarea și punerea în aplicare a prevederilor Legii nr. 52 / 2003 privind transparența decizională în administrația publică a comunei Sîntandrei.
  

La punctul 2 al ordinii de zi, dna preşedinte de ședință, dă cuvântul d-lui Primar care prezintă Proiectul de hotărâre privind indexarea cu rata inflaţiei a impozitelor și taxelor locale aferente anului 2019, precizând că la întocmirea proiectului au fost avute în vedere prevederile Titlului IX – Impozite şi taxe locale din Legea nr. 227 / 2015 privind Codul Fiscal, cu modificările şi completările ulterioare, care prevede la art. 491, alin. 1 : « În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la 30 aprilie ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice», respectiv la alin. 2 : « Sumele indexate conform alin.1 menţionat anterior se aprobă prin hotărâre a Consiliului Local şi se aplică în anul fiscal următor». Rata inflaţiei a fost publicată pe site-ul oficial al Ministerului Finanţelor Publice, fiind comunicată şi de Direcţia Judeţeană de Statistică Bihor prin adresa nr. 156 /12.01.2018, aceasta fiind de 1,34%.
    Dl. consilier Sebastian – Paul Tocai, preşedintele Comisiei Buget-Finanţe prezintă avizul favorabil al comisiei de specialitate.
     Nefiind discuții pe marginea acestui proiect, dna Consilier Simona Claudia Oşvat, președinte de ședință, supune la vot Proiectul de hotărâre privind indexarea cu rata inflaţiei a impozitelor și taxelor locale aferente anului 2019, prin vot deschis prin ridicarea mâinii și cu 15 voturi „pentru”, fără voturi „împotrivă” și fără „abțineri”, este adoptată H.C.L. nr. 50 / 27.04.2018 privind indexarea cu rata inflaţiei a impozitelor și taxelor locale aferente anului 2019.
   

La punctul 3 al ordinii de zi dna. Nicoleta Spătar prezintă proiectul de hotărâre privind aprobarea contului de executie a bugetului de venituri si cheltuieli al Comunei Sîntandrei pentru trimestrul I al anului 2018. Dna. Nicoleta Spătar precizează faptul că acest proiect a fost întocmit având în vedere prevederile art. 49 alin. (12) din Legea nr. 273 / 2006 privind finanţele publice locale, modificată şi completată în care se prevede « … ordonatorii principali de credite au obligaţia de a prezenta în şedinţă publică, spre analiză şi aprobare de către autorităţile deliberative, execuţia bugetelor întocmite pe cele două secţiuni, în luna următoare încheierii trimestrului». În cazul de faţă se prezintă spre aprobare execuţia trimestrului I al anului 2018. Execuţia bugetului de venituri şi cheltuieli al Comunei Sîntandrei pentru trimestrul I 2018 s-a efectuat prin Trezoreria Municipiului Oradea, prin evidenţierea în conturi distincte a veniturilor încasate şi a cheltuielilor efectuate, pe categorii de surse de finanţare şi pe cele două secţiuni: secţiunea de funcţionare şi secţiunea de dezvoltare.  

Dl consilier Sebastian – Paul Tocai, preşedintele Comisiei Buget-Finanţe prezintă avizul favorabil al comisiei de specialitate.
   Nefiind discuţii pe marginea acestui proiect, preşedintele de şedinţă, dna. Simona Claudia Oşvat îl supune la vot, prin vot deschis cu ridicarea mâinii şi cu 15 voturi “pentru”, fără voturi împotrivă sau abțineri este adoptată H.C.L. nr. 51 din 27.04.2018 privind aprobarea contului de execuţie a bugetului de venituri şi cheltuieli al Comunei Sîntandrei pentru trimestrul I al anului 2018.
  Dl. Primar propune discutarea în continuare a punctului 8 de pe Ordinea de zi. Nefiind obiecții în acest sens, se discută punctului 8 al ordinii de zi. Dl. Primar Ioan Mărcuș prezintă proiectul de hotărâre privind aprobarea Planului Urbanistic Zonal Modificator pentru parcelele identificate cu numere cadastrale 52880 și 52881 localitatea Sîntandrei, strada Macului nr. 20 și 22, având ca beneficiari: Timiş Sava şi S.C. Euro Kingland S.R.L.. Zona luată în considerare este situată la sud de drumul judeţean DJ 797, apropierea cimitirului şi la nordul căii ferate Oradea – Cheresig. Conform PUG, se află în unitatea teritorială de referinţă UTR 2 – zonă de locuire cu interdicţie de construire până la elaborarea P.U.Z. Terenul studiat este compus din 2 parcele situate pe strada Macului identificate prin nr. Cad. 52880 şi 52881 care însumează o suprafaţă totală de 1300 mp. Accesul la strada Macului se face din drumul judeţean DJ 797, pe strada Grădinarilor. Prin acest Plan Urbanistic Zonal se propune modificarea reglementărilor aprobate prin HCL nr. 10 / 16.07.2008 la P.U.D.-ul pentru str. Macului. Aceste modificări se referă la tipul de locuinţe, mărimea parcelelor, frontul stradal, retragerile clădirilor.  
  Domnul consilier Toader Timiş, precizează că la acest punct al ordinii de zi, are un interes față de problema care se dezbate anunțând abținerea de la vot și cere consemnarea în procesul verbal și se retrage din sala de ședință pe perioada deliberării acestui punct.
  
Dl consilier Ovidiu Alexandru Cseh, membru al Comisiei Urbanism prezintă avizul favorabil al comisiei de specialitate cu privire la acest proiect de hotărâre.
  Nefiind nicio obiecție, preşedintele de şedinţă, dna Simona Claudia Oşvat supune la vot proiectul de hotărâre, prin vot deschis cu ridicarea mâinii şi cu 14 voturi “pentru” fără voturi împotrivă şi 1 abținere este adoptată H.C.L. nr. 52 din 27.04.2018 privind aprobarea Planului Urbanistic Zonal Modificator pentru parcelele identificate cu numere cadastrale 52880 și 52881 localitatea Sîntandrei, strada Macului nr. 20 și 22, având ca beneficiari : Timiş Sava şi S.C. Euro Kingland S.R.L..
  La punctul 9 al ordinii de zi dl. Primar Ioan Mărcuș prezintă proiectul de hotărâre privind aprobarea Planului Urbanistic Zonal “Schimbare destinație teren și lotizare pentru locuințe cu funcțiuni complementare” – nr. cadastral 1362, 11935, 12048,12050, sat. Sîntandrei, comuna Sîntandrei, județul Bihor, având ca beneficiari pe Mîrze Alexandru cu soția Mîrze Lenuța și Paina Dumitru cu soția Paina Corina Anina, precizând că terenul studiat este situat în intravilan, în nord – estul localităţii Sîntandrei şi este limitat la nord de teren proprietatea comunei Sîntandrei, la est, la vest şi sud de propietăţi private. Accesul se face din străzi existente, prin partea de nord a parcelelor ce alcătuiesc terenul studiat, din prelungirea străzii Tineretului, pe terenul cu nr. cad. 57209. 
   Doamna consilier Corina Anina Paina, precizează că la acest punct al ordinii de zi, are un interes față de problema care se dezbate anunțând abținerea de la vot și cere consemnarea în procesul verbal și se retrage din sala de ședință pe perioada deliberării acestui punct.
  Dl consilier Ovidiu Alexandru Cseh, membru al Comisiei Urbanism prezintă avizul favorabil al comisiei de specialitate cu privire la acest proiect de hotărâre.

Nefiind discuții pe marginea acestui proiect, președintele de ședință, dna. Simona Claudia Oşvat îl supune la vot proiectul de hotărâre, prin vot deschis cu ridicarea mâinii şi cu 14 voturi “pentru” fără voturi împotrivă şi o abținere este adoptată H.C.L. nr. 53 din 27.04.2018 privind aprobarea Planului Urbanistic Zonal “Schimbare destinație teren și lotizare pentru locuințe cu funcțiuni complementare” – nr. cadastral 1362, 11935, 12048,12050, sat. Sîntandrei, comuna Sîntandrei, județul Bihor, având ca beneficiari pe Mîrze Alexandru cu soția Mîrze Lenuța și Paina Dumitru cu soția Paina Corina Anina.

Referitor la pct. 10, acesta a fost de pe ordinea de zi, drept urmare nu se emite nicio hotărâre.

   La punctul 11 de pe ordinea de zi, dl Primar Ioan Mărcuș prezintă proiectul de hotărâre privind aprobarea parţială a Planului Urbanistic Zonal “Extindere intravilan și reglementări urbanistice în vederea stabilirii funcțiunilor industriale şi agricole în comuna Sîntandrei, sat Palota, nr. cadastral 10623, 10625, 1957, 1958, 1960, 10813, 7544, 7585, 7546, 57777, 57778, 12149, 11778, 1157, 1945, 10457”, având ca beneficiari SC Mark Agroprest SRL, SC Nutrientul SA, SC Cereal Feed SRL, Muntean Cristina Monica I.I., Dorner Peter, SC Dublu Prestcom SRL, precizând că zona studiată este situată parţial în intravilanul satului Palota, pe partea stângă a drumului comunal DC 75 şi la nord de calea ferată Oradea – Cheresig. Aceasta este alcătuită din mai multe proprietăţi private ale iniţiatorilor sus menţionaţi cu suprafaţa totală de 111356 mp. O parte din terenurile componente ale zonei studiate sunt situate în extravilan şi altă parte în intravilan. Terenurile aflate în intravilanul satului Palota se află în zona ID – zonă de industrie, industrie mică, depozite, activităţi agricole nepoluante cu interdicţie de construire până la elaborare de PUZ.
  Dl. consilier Ovidiu Alexandru Cseh şi dl. consilier Ciprian Mihai Fechetea doresc să ştie dacă prin acest PUZ nu se urmăreşte extinderea halelor de animale.
  Dl. primar subliniază faptul că prin aprobarea acestui PUZ se urmăreşte introducerea în intravilan pentru S.C. Cereal Feed S.R.L. a terenurilor având nr. cad. 7544, 7446, 7585 şi 57777 şi pentru Dorner Peter a terenului având nr. cad. 57778 şi totodată stabilirea reglementărilor urbanistice în vederea stabilirii funcţiunilor industriale, agricole şi de servicii pentru fiecare investitor.
   Dl. consilier Sebastian Horea Şuteu atrage atenţia să se ţină cont de faptul că nu există nicio garanţie cu privire la ce vor dori să construiască acolo în viitor, primul pas în demararea oricărui proiect fiind aprobarea acestui PUZ.

   Dl. consilier Ciprian Mihai Fechetea doreşte să ştie dacă prin aprobarea în această şedinţă a acestui PUZ, în viitor vor fi obligaţi să accepte orice vor dori beneficiarii PUZ-ului să construiască.

  Dl. Primar explică că acest PUZ este iniţiat pentru a realiza reglementarea unor terenuri din zona industrială Palota, în vederea stabilirii funcţiunilor industriale, agricole şi de servicii. Activităţile care vor putea fi desfăşurate pe terenul care face obiectul acestui PUZ sunt legate strict de producţie, depozitare, servicii şi funcţiuni de transport. Conform acestui PUZ, printre utilizările interzise în zonă este specificată clar funcţionarea zootehnică. 
  Dl. consilier Ovidiu Alexandru Cseh, membru al Comisiei Urbanism prezintă avizul favorabil al comisiei de specialitate cu privire la acest proiect de hotărâre.
  Nemaifiind alte discuții pe marginea acestui punct, dna. consilier Simona Claudia Oşvat președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și o „abținere”, este adoptată H.C.L. nr. 54 / 27.04.2018 privind aprobarea parţială a Planului Urbanistic Zonal “Extindere intravilan și reglementări urbanistice în vederea stabilirii funcțiunilor industriale şi agricole în comuna Sîntandrei, sat Palota, nr. cadastral 10623, 10625, 1957, 1958, 1960, 10813, 7544, 7585, 7546, 57777, 57778, 12149, 11778, 1157, 1945, 10457”, având ca beneficiari SC Mark Agroprest SRL, SC Nutrientul SA, SC Cereal Feed SRL, Muntean Cristina Monica I.I., Dorner Peter, SC Dublu Prestcom SRL.
  Se trece la discutarea punctului suplimentar de pe ordinea de zi, dl. Primar Ioan Mărcuș prezintă proiectul de hotărâre privind aprobarea Planului Urbanistic Zonal “Înfiinţare seră pomicolă şi seră de producţie în localitatea Palota, nr. cadastral 7526 şi 12274, comuna Sîntandrei”, având ca beneficiar : S.C. CRICO GREEN SRL., precizând că terenul studiat este situat în extravilanul satului Palota, în apropiere de zona de industrie şi servicii, fiind alcătuit din 2 parcele : o parcelă cu nr. cad. 7526 (CF sporadic nr. 57677) cu S = 11772 mp, cu acces din drumul judeţean DJ 797 şi altă parcelă cu nr. cad. 12274 (CF sporadic nr. 57678) cu S = 5428 mp şi acces dintr-un drum de exploatare cu nr. cad. 10457 (57445) domeniu public al comunei Sîntandrei. Suprafaţa totală a parcelelor este de 17 200 mp. Prin PUZ, firma S.C. CRICO GREEN S.R.L. urmăreşte stabilirea reglementărilor pentru construirea unei sere pomicole şi a unei sere de producţie pe parcelele menţionate.


Dna. consilier Daniela Achim şi dl. consilier Ovidiu Alexandru Cseh subliniază faptul că ar fi păcat să se împotrivească la creşterea şi dezvoltarea zonei industriale a comunei, prin nevotarea proiectelor de acest gen.

Dl. consilier Ovidiu Alexandru Cseh, membru al Comisiei Urbanism prezintă avizul favorabil al comisiei de specialitate cu privire la acest proiect de hotărâre.

Nefiind discuţii pe marginea acestui proiect, preşedintele de şedinţă, dna Simona Claudia Oşvat îl supune la vot, prin vot deschis cu ridicarea mâinii şi cu 15 voturi “pentru”, fără voturi împotrivă, fără abțineri este adoptată H.C.L. nr. 55 din 27.04.2018 privind aprobarea Planului Urbanistic Zonal “Înfiinţare seră pomicolă şi seră de producţie în localitatea Palota, nr. cadastral 7526 şi 12274, comuna Sîntandrei”, având ca beneficiar : S.C. CRICO GREEN SRL.
  Dl. primar propune revenirea la discutarea punctului punctul 7 al ordinii de zi. Nefiind obiecții în acest sens, dl. Primar Ioan Mărcuș prezintă proiectul de hotărâre privind însuşirea de către Consiliul Local Sîntandrei a raportului de evaluare în vederea vânzării directe prin exercitarea dreptului de preempțiune, a terenului proprietate privată a comunei Sîntandrei, identificat prin CF 8551 Sîntandrei, nr. cadastral 8551, în suprafață de 431 mp.
  Dl. consilier Sebastian – Paul Tocai, preşedintele Comisiei Buget-Finanţe prezintă avizul favorabil al comisiei de specialitate.
  Nemaifiind discuții pe marginea acestui punct, dna Consilier Simona Claudia Oşvat președinte de ședință, îl supune la vot, prin vot deschis prin ridicarea mâinii și cu 15 voturi „pentru”, fără voturi „împotrivă” și fără „abțineri”, este adoptată H.C.L. nr. 56 / 27.04.2018 privind însuşirea de către Consiliul Local Sîntandrei a raportului de evaluare în vederea vânzării directe prin exercitarea dreptului de preempțiune, a terenului proprietate privată a comunei Sîntandrei, identificat prin CF 8551 Sîntandrei, nr. cadastral 8551, în suprafață de 431 mp.
De asemenea dl. primar propune revenirea la discutarea punctului punctul 4 al ordinii de zi. Nefiind obiecții în acest sens, dna. Consilier Daniela Achim, inițiatorul proiectului de hotărâre proiect privind aprobarea unor taxe speciale pentru oficierea căsătoriilor. Astfel, pentru oficierea căsătoriilor în afara programului de lucru, sâmbăta, duminica sau în sărbători legale, precum şi pentru oficierea căsătoriei într-un alt loc solicitat decât sala de oficiere a căsătoriilor din cadrul primăriei Comunei Sîntandrei se vor achita taxele speciale conform anexei care face parte integrantă din prezentul proiect de hotărâre. 

Totodată d-na secretar Dorina Ilea prezintă studiul de caz al ofiţerului de stare civilă cu privire la situaţia căsătoriilor încheiate în anul 2017, respectiv în anul 2018 până la această dată. Astfel, în anul 2017 au fost încheiate un număr de 32 de acte şi 1 act transcris, actul fiind încheiat în străinătate. Din cele 32 de acte încheiate direct, 8 acte au fost încheiate şi oficiate în timpul programului de lucru (luni - vineri) şi 24 de acte în zilele de sâmbătă, duminică sau alte sărbători legale. În anul 2018 au fost încheiate şi oficiate 11 căsătorii, din care 3 căsătorii au fost încheiate şi oficiate în timpul programului, iar 8 căsătorii în zilele libere, respectiv sâmbăta şi duminica. 
  Dl consilier Sebastian – Paul Tocai, preşedintele Comisiei Buget-Finanţe prezintă avizul favorabil al comisiei de specialitate.
  Nefiind discuţii pe marginea acestui proiect, preşedintele de şedinţă, dna. consilier Simona Claudia Oşvat îl supune la vot, prin vot deschis cu ridicarea mâinii şi cu 15 voturi “pentru”, fără voturi împotrivă, fără abțineri este adoptată H.C.L. nr. 57 din 27.04.2018 privind aprobarea instituirii unor taxe speciale pe teritoriul comunei Sîntandrei.  

În continuare, doamna Secretar supune atenţiei domnilor și doamnelor consilieri obligativitatea de a prezenta anual Declaraţia de avere şi Declaraţia de interese, în conformitate cu anexa nr. 1 din Legea nr. 176/2010, respectiv cu anexa nr. 2 din Legea nr. 176 / 2010, precizând ca până la data de 15 iunie 2018 acestea să fie depuse la Compartimentul Resurse Umane, 
La ședință, participă dna. Ioana Ardeleanu, medic specialist medicină de familie, administrator al SC Albadamed SRL, societate cu domeniu de activitate asistență medicală generală, cu sediul social în localitatea Sîntandrei nr. 92 A, care prezintă cererea înregistrată sub nr. 4402 / 19.04.2018 la sediul instituţiei, prin care solicită acordarea unui spaţiu în vederea deschiderii unui Cabinet de Medicină de Familie în localitatea Sîntandrei, deoarece conform Casei Naţionale de Asigurări de Sănătate, pe raza comunei Sîntandrei există un loc de medicină de familie disponibil, iar populaţia comunei Sîntandrei (aflată în continuă creştere) necesită existenţa încă a cel puţin unui medic de familie care să-şi desfăşoare activitatea în comună.
Cu privire la cererea prezentată de dna. Doctor. Ioana Ardeleanu, dl. primar afrmă că vom inventaria spaţiile disponibile existente în clădirea în care funcţionează spaţiile medicale şi în cel mai scurt timp îi va fi comunicat un răspuns.
Totodată, la şedinţă participă dl. Vaida Ioancare doreşte să ştie de ce în şedinţa anterioară a Consiliului Local i-a fost respinsă cererea înregistrată sub nr. 1177 / 02.02.2018, prin care a solicitat aprobarea concesionării terenului ce se află în prelungirea grădinii, dincolo de canalul Peţa, ba mai mult, i s-a pus în vedere să-şi desfacă gardul construit pe acest teren în vederea construirii unui spaţiu verde pentru copii, cu atât mai mult cu cât în anul 2009 când a mai formulat o cerere asemănătoare i s-a comunicat că până la clarificarea situaţiei juridice a terenului poate să îl folosească în continuare. Totodată dl. Vaida precizează că terenului respectiv nu i se poate da o altă destinaţie având în vedere atât forma pe care o are cât şi amplasamentul.
Dl. consilier Ovidiu Alexandru Cseh doreşte să ştie dacă i s-ar aproba concesionarea acelui teren, deoarece ar dori să construiască acolo.

Dl. Ioan Vaida subliniază că intenţionează să construiască un depozit în aer liber.
Dl. consilier Ovidiu Alexandru Cseh afirmă că problema o constituie gardul care se întinde până în drum, punând astfel în pericol vieţile copiilor care trec pe acolo zi de zi.

Dl. Ioan Vaida nu înţelege cum poate afecta copiii mai mult un gard decât focarul de infecţie care era acolo cu ani în urmă, înainte de amenajarea şi îngrijirea spaţiului respectiv.
Dl. consilier afirmă că deciziile care se iau în cadrul şedinţelor de Consiliu Local privesc asigurarea binelui întregii comunităţi şi nu privesc doar cazul unei singure persoane. Trebuie ţinut cont de faptul că în cazul aprobării concesionării e necesară declanşarea procedurii de licitaţie, deoarece dl. Ioan Vaida nu are niciun drept de preemţiune asupra terenului.

La şedinţă au fost invitați şi reprezentanții Companiei Reosal, dl. Tănase Nicu – director tehnic şi dna. Sanyo Elisabeta – director administrativ care prezintă cererea înregistrată sub nr. 4261 / 17.04.2018 la sediul instituţiei noastre cu privire la necesitatea constituirii Fondului de Întreţinere, Înlocuire şi Dezvoltare pentru investiţia „Înlocuire parc auto SC COMPANIA REOSAL SA” în valoare de 220.000 euro, această sumă trebuind virată de către toţi acţionarii până la data de 31.03.2018, Comunei Sîntandrei revenindu-i obligaţia de a vira suma de 96.395,01 lei.
În urma discuţiilor purtate şi a informaţiilor oferite de reprezentanţii companiei Reosal, consilierii acordă un aviz de principiu cu privire la virarea fondului de întreţinere şi dezvoltare (FIID).
Doamna consilier Corina Anina Paina revine cu solicitarea de a se lua o măsură cu privire la câinii din localitate, deoarece în ultima perioadă numărul acestora a crescut alarmant, tot mai mulţi oameni fiind îngrijoraţi atât pentru siguranţa lor dar mai ales pentru siguranţa copiilor lor.

Domnul Primar afirmă că se fac demersuri pentru a se încheia un contract nou de servicii privind achiziţionarea serviciilor veterinare pentru comuna Sîntandrei, judeţul Bihor deoarece firma cu care aveam încheiat contract l-a reziliat.

Dna. Consilier Georgeta Mihalca solicită să se ia măsuri cu privire la proprietarii de pe strada Principală care îşi parchează maşinile pe trotuare, blocând astfel accesul pe trotuar.
Domnul Primar afirmă că se vor lua măsuri cu privire la acest aspect, în trecut mai trimiţându-li-se sesizări de către angajaţii Compartimentului Poliţiei Locale.

Dl. consilier Iosif Marius Barat prezintă situaţia existentă la Parcul de lângă blocurile Fibratex, precizând că ar fi nevoie de construirea unui gard pe malul Peţei pentru a se evita producerea vreunui accident cu copiii mici care merg să se joace acolo în parc. Şi totodată ar fi oportun să fie montată o ciupercă în acest parc.

Dna. Consilier Roxana Elena Lascu precizează că nici în parcul din Bujac nu există ciupercă, fiind necesar instalarea uneia şi în acest parc.

Dl. primar precizează că au fost prevăzuţi bani în buget pentru dotarea parcurilor din comună.   
Dl. consilier Constantin Radu doreşte să ştie când se va duce piatră pe strada Plaiului.

Dl. Primar oferă garanţii că în aproximativ două săptămâni urmează să se semneze contractul privind Lucrări de reparaţii (amenajare şi întreţinere) străzi cu piatră spartă în comuna Sîntandrei.
Dl. consilier Ciprian Mihai Fechetea doreşte să comunice colegilor despre intenţia dumnealui de a-i invita pe reprezentanţii firmei OTL SA să-şi prezinte propunerea de transport public pe traseul Oradea – Sîntandrei, deoarece aşa cum a amintit şi în şedinţa anterioară, în anul 2019 Firmei Teşan îi expiră licenţa de transport pe care o are încheiată pe traseul Sîntandrei – Oradea iar în opinia dânsului nu ar fi o problemă să existe o a doua ofertă pentru licitaţia care urmează să aibă loc.

Dl. consilier Ovidiu Alexandru Cseh precizează că până în momentul de faţă firma OTL SA nu a depus nicio ofertă cu privire la acest aspect, ei nearătându-se interesaţi de acest traseu.

Dl. consilier Ciprian Mihai Fechetea precizează că în urma discuţiilor purtate cu reprezentanţii firmei OTL SA aceştia s-au arătat dispuşi să vină la discuţii, oferind garanţii că din punctul de vedere al autoturismelor, în parcul auto au autoturismele necesare pentru a efectua şi traseul Oradea – Sîntandrei. Totodată aminteşte despre faptul că în urma verificărilor efectuate, firma Teşan deţine cel mai vechi parc auto din judeţ.

Dl. consilier Sebastian – Paul Tocai afirmă că pe ruta Oradea – Sîntandrei, firma Teşan întotdeauna a folosit cele mai noi autoturisme pe care le-a deţinut în parcul auto.
La Diverse, dl. Primar prezintă următoarele cereri :

→ Domnul Traian Haidău, domiciliat în Comuna Sîntandrei, sat Sîntandrei, str. Crişului, nr. 36, jud. Bihor, prin cererea înregistrată sub nr. 4823 / 27.04.2018 la sediul instituţiei noastre solicită cumpărarea terenului cu nr. cadastral 2437 în suprafaţă de 400 mp, teren care a fost concesionat de la Primăria Sîntandrei în anul 2017. 

În urma analizării cererii și a discuțiilor prezentate consilierii decid aprobarea acesteia în unanimitate.
→ Domnul Emil Cristian Lucaciu, domiciliat în localitatea Sîntandrei nr. 582, jud. Bihor, prin cererea înregistrată sub nr. 4522 / 23.04.2018 la sediul instituţiei noastre solicită atribuirea unui teren în vederea construirii unei locuinţe. Totodată dl. Biro Florin, domiciliat în com. Sîntandrei, nr. 321, prin cererea înregistrată sub nr. 4479 / 20.04.2018 la sediul primăriei şi dl. Gherman Gheorghe, domiciliat în comuna Sîntandrei, str. Principală, nr. 15, jud. Bihor, prin cererea înregistrată sub nr. 4315 / 17.04.2018 solicită reanalizarea cererilor depuse în vederea atribuirii unui teren în baza Legii nr. 15/2003. 
În urma analizării cererilor și a discuțiilor prezentate din şedinţele anterioare consilierii decid analizarea tuturor cererilor depuse la sediul instituţiei în acest sens şi atribuirea terenurilor disponibile cu respectarea criteriilor de acordare.
→ Doamna Pruncuţ Selina, cu domiciliul în mun. Oradea, str.Calea Aradului, nr.4, ap.27, jud. Bihor, prin cererea înregistrată sub nr. 4220 / 16.04.2018 la sediul instituţiei noastre, solicită atribuirea unui teren în suprafaţă de 3500 – 5000 mp, în zona periferică a comunei Sîntandrei sau a localităţilor limitrofe, care să fie situat la o distanţă minimă de 300 m de orice construcţie cu destinaţia de locuinţă, în vederea desfăşurării activităţii de „Punct sacrificare animale şi atelier de produse tradiţionale”.

În urma analizării acestei cereri, consilierii decid verificarea situaţiei existente în vederea identificării unui teren potrivit pentru această destinaţie. 

→ Domnul Cana Radu, în calitate de reprezentant al SC ALGERAINTER SRL, cu domiciliul în com. Sîntandrei, nr. 460, jud. Bihor, prin cererea înregistrată sub nr. 3356 / 22.03.2018 la sediul instituţiei noastre, solicită atribuirea unui teren în suprafaţă de 1000 mp în vederea concesionării pentru înfiinţarea unui Service profesional – reparaţii electrocasnice.
În urma analizării cererii și a discuțiilor prezentate consilierii decid verificarea situaţiei existente în vederea identificării unui teren potrivit pentru această destinaţie. 

→ Societatea TIVAN PLAST SRL, cu sediul în mun. Oradea, str. N. Olahus, nr. 57, jud. Bihor, reprezentată prin Catana Valentin, revine printr-o nouă cerere înregistrată sub nr. 4125 / 13.04.2018 la sediul instituţiei noastre solicitând vânzarea terenului concesionat situat în com. Sîntandrei, strada Principală, nr. 449, în suprafaţă de 121 mp, menţionând că în cazul achiziţionării acestui imobil intenţionează să păstreze obiectul de activitate al spaţiului, respectiv cel de farmacie .
În urma analizării cererii, consilierii decid respingerea acestei solicitări şi păstrarea în continuare a Contractului de concesiune.
→ Domnul Vidican Gabriel, domiciliat în com. Sîntandrei, str. Tineretului, nr. 35, jud. Bihor, prin cererea înregistrată sub nr. 2760 / 12.03.2018 la sediul instituţiei noastre solicită atribuirea spre vânzare a unei parcele de teren pe raza satului Palota în suprafaţă de 500 mp.
Cu privire la această cerere, în urma analizării ei, consilierii decid respingerea acestei solicitări deoarece nu există spaţiu disponibil.
  Nefiind alte probleme la ordinea de zi, întrebări sau interpelări, preşedintele de şedinţă, doamna consilier Simona Claudia Oşvat, declară închise lucrările şedinţei.

